ΔΕΛΤΙΟ ΤΥΠΟΥ
Η Διεύθυνση Αγροτικής Ανάπτυξης της Περιφέρειας Πελοποννήσου ενημερώνει τους ενδιαφερόμενους ότι ο ΕΛΓΟ – ΔΗΜΗΤΡΑ δημοσιοποίησε δύο νέες προσκλήσεις πιστοποίησης Γεωργικών Συμβούλων και Φορέων Παροχής Γεωργικών Συμβουλών:
· φυσικών προσώπων ως Γεωργικών Συμβούλων (Γ.Σ.) 5η Πρόσκληση Εκδήλωσης Ενδιαφέροντος για την πιστοποίηση φυσικών προσώπων και την εγγραφή τους στο Μητρώο Γεωργικών Συμβούλων και 
· νομικών προσώπων και ατομικών επιχειρήσεων ως Φορέων Παροχής Γεωργικών Συμβουλών (Φ.Π.Γ.Σ.) 2η Πρόσκληση Εκδήλωσης Ενδιαφέροντος για την πιστοποίηση νομικών προσώπων και ατομικών επιχειρήσεων και την εγγραφή τους στο Μητρώο Φορέων Παροχής Γεωργικών Συμβουλών
στο πλαίσιο των Γεωργικών Συμβουλευτικών Υπηρεσιών (Γ.Σ.Υ.)
Η πρόσκληση απευθύνεται σε:
· φυσικά πρόσωπα που επιθυμούν να πιστοποιηθούν ως Γεωργικοί Σύμβουλοι και να εγγραφούν στο σχετικό Μητρώο,
· ατομικές επιχειρήσεις και νομικά πρόσωπα που επιθυμούν να πιστοποιηθούν ως Φορείς Παροχής Γεωργικών Συμβουλών, 
· ήδη εγγεγραμμένους  Γεωργικούς Συμβούλους που επιθυμούν και δύνανται, βάσει του βασικού τίτλου σπουδών τους να πιστοποιηθούν σε επιπλέον θεματικά πεδία,
· Οι εγγεγραμμένοι στο Μητρώο Γ.Σ., οι οποίοι είναι σε αναστολή πιστοποίησης στο 9ο θεματικό πεδίο «Συμβουλές για τον σχεδιασμό της εφαρμογής Συστήματος Ολοκληρωμένης Διαχείρισης – Πρότυπα σειράς AGRO 2», και 
·  Οι εγγεγραμμένοι στο Μητρώο Γ.Σ. που έχουν πιστοποιηθεί στο 6ο θεματικό πεδίο «Εκσυγχρονισμός εκμεταλλεύσεων – Βελτίωση βιωσιμότητας – ανταγωνιστικότητας», εφόσον επιθυμούν να διατηρήσουν την πιστοποίησή τους στο συγκεκριμένο θεματικό πεδίο.
Δυνατότητα πιστοποίησης ως Γεωργικοί Σύμβουλοι έχουν κάτοχοι τίτλου σπουδών  Γεωπόνου, Κτηνιάτρου, Δασολόγου, Περιβαλλοντολόγου, Γεωλόγου, Μηχανικού Περιβάλλοντος, Οικονομολόγου, Οινολόγου, Τεχνολογίας Γεωπονίας, Τεχνολόγου Δασοπονίας και Διαχείρισης Φυσικού Περιβάλλοντος και λοιπών σχετικών ειδικοτήτων των Ανωτάτων Εκπαιδευτικών και Τεχνολογικών Ιδρυμάτων της χώρας (Α.Ε.Ι.-Α.ΤΕ.Ι.) ή αναγνωρισμένων ισότιμων τίτλων σπουδών, σχολών της αλλοδαπής
Οι Γεωργικές Συμβουλευτικές Υπηρεσίες αποτελούν σημαντικό πυλώνα στήριξης του πρωτογενούς τομέα, παρέχοντας στους παραγωγούς εξειδικευμένες συμβουλές για τη βελτίωση της ανταγωνιστικότητας των εκμεταλλεύσεών τους, την προστασία του περιβάλλοντος, την ορθολογική διαχείριση των φυσικών πόρων και την εφαρμογή των απαιτήσεων της νέας Κοινής Αγροτικής Πολιτικής. Η ενίσχυση του θεσμού των Γεωργικών Συμβούλων συμβάλλει ουσιαστικά στη μεταφορά γνώσης και καινοτομίας στον αγροτικό χώρο, στη βιώσιμη ανάπτυξη των γεωργικών εκμεταλλεύσεων και στη βελτίωση της ανταγωνιστικότητας του πρωτογενούς τομέα της Περιφέρειας Πελοποννήσου.
Η Διεύθυνση Αγροτικής Ανάπτυξης καλεί τους ενδιαφερόμενους από τις Περιφερειακές Ενότητες Αργολίδας, Αρκαδίας, Κορινθίας, Λακωνίας και Μεσσηνίας που πληρούν τις προβλεπόμενες προϋποθέσεις να ενημερωθούν για τους όρους της πρόσκλησης και να υποβάλουν έγκαιρα την αίτησή τους, αποκλειστικά μέσω του πληροφοριακού συστήματος του ΕΛΓΟ – ΔΗΜΗΤΡΑ, συνοδευόμενη από τα απαιτούμενα δικαιολογητικά
Οι αιτήσεις για τα φυσικά πρόσωπα υποβάλλονται αποκλειστικά ηλεκτρονικά μέσω του πληροφοριακού συστήματος του ΕΛΓΟ – ΔΗΜΗΤΡΑ έως και την Παρασκευή 21 Αυγούστου 2026 και ώρα 23:59, ενώ για τα νομικά πρόσωπα και τις ατομικές επιχειρήσεις η διαδικασία υποβολής παραμένει ανοικτή χωρίς καταληκτική ημερομηνία.

Πληροφορίες
· Οι αιτήσεις υποβάλλονται ηλεκτρονικά μέσω του πληροφοριακού συστήματος του ΕΛΓΟ – ΔΗΜΗΤΡΑ. (https://agroadvisors.elgo.gr) 
· Οι ενδιαφερόμενοι μπορούν να ενημερωθούν αναλυτικά για τις προϋποθέσεις συμμετοχής, τα θεματικά πεδία πιστοποίησης και τα απαιτούμενα δικαιολογητικά στις προσκλήσεις  του ΕΛΓΟ – ΔΗΜΗΤΡΑ που θα δημοσιευτούν στους διαδικτυακούς τόπους του ΕΛΓΟ-ΔΗΜΗΤΡΑ www.elgo.gr , του Υπουργείου Αγροτικής Ανάπτυξης και Τροφίμων www.minagric.gr  και της Γενικής Γραμματείας Ενωσιακών Πόρων και Υποδομών www.agrotikianaptixi.gr . 
· και στα εγχειρίδια χρήσης του πληροφοριακού συστήματος, τα οποία είναι διαθέσιμα στο  πληροφοριακό σύστημα του ΕΛΓΟ – ΔΗΜΗΤΡΑ https://agroadvisors.elgo.gr 
